
1.Përmbledhje e shkurtër
___________________________________________________________________________
Programi ka për qëllim mbështetjen  e ekonomive familjare nga sistemi i mbrojtjes sociale  dhe sigurimin e qasjes së barabartë në energji elektrike si shërbim esencial, përmes subvencionimit të energjisë për konsumatorët e cenueshëm. 
Nëpërmjet këtij Programi synohet:
· Mbrojtja e konsumatorëve të cenueshëm;
· Reduktimi i varfërisë energjetike;
· Rritja e qasjes në energji të përballueshme.

Nëpërmjet këtij programi Qeveria e Republikës së Kosovës synon të fuqizojë konsumatorët e cenueshëm, duke ofruar mbështetje financiare përmes subvencionimit të energjisë elektrike, që rezulton në zbutjen e barrës së shpenzimeve të energjisë elektrike. Programi fokusohet në mbështetjen financiare nëpërmjet subvencionimit të faturave të energjisë elektrike, pasi vlerësohet se ndihma financiare në fatura të energjisë elektrike është një nga mënyrat më të mira për të mbështetur konsumatorët e cenueshëm.

 2. Përshkrimi i shkurtër i çështjes

Synimi kryesor i këtij programi është të ofrojë mbështetje të drejtpërdrejtë për konsumatorët e cenueshëm në sektorin e energjisë elektrike për përballimin e kostos së energjisë elektrike. Duke zbatuar politika të targetuara, programi synon të sigurojë që konsumatorët e cenueshëm të kenë qasje të barabartë në energji të përballueshme elektrike duke iu subvencionuar energjinë elektrike, në mënyrë që të përmirësojmë mirëqenien e tyre të përgjithshme. Ky program po zhvillohet si pjesë e tranzicionit energjetik të Republikës së Kosovës dhe gjithashtu si pasojë e rritjes së kostos së energjisë e shkaktuar nga kriza e fundit e energjisë

3. Qëllimi i Konsultimit

Qëllimi kryesor i konsultimit për Programin për Mbështetjen e Konsumatorëve të Cenueshëm të Energjisë, është të sigurojë që të gjithë konsumatorët të cenueshëm të kenë qasje të barabartë në energji elektrike të përballueshme, duke mbështetur financiarisht pagesën e faturës së energjisë elektrike për të përmirësuar mirëqenien e tyre të përgjithshme dhe përballjen  e kostos së shpenzimeve të energjisë elektrike.

Ministria e Punës, Familjes dhe Vlerave të Luftës Çlirimtare konsideron se konsultimi publik është forma më e përshtatshme për ta konsultuar çdo dokument  në mënyrë transparente dhe profesionale.
Të gjitha komentet, rekomandimet dhe propozimet e pranuara gjatë procesit të konsultimeve publike do të shqyrtohen dhe analizohen nga organi propozues, ndërsa ato që konsiderohen të arsyeshme dhe të zbatueshme do të inkorporohen në versionin final të Programit

4. Afati përfundimtar për dhënien e komenteve

Afati përfundimtar i dhënies së komenteve, është deri më: 25 shtator 2026 .
Komentet duhet të dorëzohen në formë elektronike në e-mail adresën: selvete.sadiku@rks-gov.net përmes Platformës Elektronike Online për konsultimet në pjesën ku jepen komentet e përgjithshme dhe specifike.  
Bashkëngjitur me këtë dokument, gjeni për draftin e Programit për konsumatorë te cenueshëm..

	
	Çështjet kyçe
	Komente rreth draftit aktual
	Komente shtesë

	1
	Cili është opinioni juaj lidhur me Projekt-Programin për grupet e cenueshme për subvencionimin e energjisë elektrike për periudhën 2026–2027
	
	

	2
	A mendoni se kriteret e propozuara për identifikimin e konsumatorëve të cenueshëm dhe përfitimin nga subvencionimi i energjisë elektrike janë të qarta, të përshtatshme dhe sigurojnë përfshirjen e drejtë të grupeve në nevojë?
	
	

	3
	A e vlerësoni si të drejtë dhe të arsyeshme procedurën e propozuar për aplikimin, identifikimin dhe verifikimin e konsumatorëve të cenueshëm për përfitim nga subvencionimi i energjisë elektrike?
	
	

	4
	A janë procedurat e propozuara për verifikimin dhe kontrollin e përfituesve të Programit të balancuara në mënyrë që të sigurojnë identifikimin e drejtë të konsumatorëve të cenueshëm, zbatimin efektiv të Programit dhe njëkohësisht respektimin e të drejtave të tyre?
	
	

	5
	Si e vlerësoni mekanizmin e propozuar për paraqitjen, shqyrtimin dhe trajtimin e ankesave nga konsumatorët e cenueshëm lidhur me përfitimin nga subvencionimi i energjisë elektrike?
	
	

	6
	Çfarë ndryshimesh ose masash shtesë do të rekomandonit për përmirësimin e transparencës, drejtësisë dhe efikasitetit të zbatimit të Programit për konsumatorët e cenueshëm?

